**กิตติกรรมประกาศ** วิทยานิพนธ์ฉบับนี้สำเร็จได้ด้วยความกรุณาและความช่วยเหลืออย่างดียิ่งจาก
อาจารย์ ดร.ปิยะธิดา ปัญญา อาจารย์ที่ปรึกษาวิทยานิพนธ์หลักและ ผศ.ว่าที่ ร.ต.ดร.อรัญ
ซุยกระเดื่อง อาจารย์ที่ปรึกษาวิทยานิพนธ์ร่วม ที่ได้ให้คำแนะนำในทุกขั้นตอนของการทำวิทยานิพนธ์ อีกทั้งเป็นกำลังใจให้ด้วยดีเสมอมา
 ขอกราบขอบพระคุณ อาจารย์ ดร.พงศ์ธร โพธิ์พูลศักดิ์ อาจารย์ประจำคณะครุศาสตร์ มหาวิทยาลัยราชภัฏมหาสารคาม นางนิตยาภรณ์ ศรีภาแลว ครูชำนาญการพิเศษ โรงเรียนปากสวยพิทยาคม นางถวิล ชานุบาล ครูชำนาญการพิเศษ โรงเรียนบ้านดงกำพี้ นายศิววงศ์
สาวงศ์นาม และนางสุนทรีย์ สาวงศ์นาม ครูชำนาญการพิเศษ โรงเรียนหนองหานวิทยา ที่กรุณาเสียสละเวลาในการตรวจสอบคุณภาพของเครื่องมือ รวมทั้งให้ข้อเสนอแนะที่เป็นประโยชน์ในการแก้ไขเครื่องมือที่ใช้ในการวิจัยครั้งนี้เป็นอย่างดียิ่ง

ขอกราบขอบพระคุณ ผู้บริหาร และคณะครู โรงเรียนในสังกัดสำนักงานเขตพื้นที่การศึกษามัธยมศึกษาเขต 21 ที่เป็นกลุ่มตัวอย่างในการวิจัยครั้งนี้ ที่ให้ความอนุเคราะห์และอำนวยความสะดวกในการเก็บรวมรวมข้อมูลอย่างดียิ่ง
 ขอกราบขอบพระคุณสถาบันวิจัยและพัฒนา มหาวิทยาลัยราชภัฏมหาสารคามที่ให้ความอนุเคราะห์ สนับสนุนทุนอุดหนุนการวิจัยในครั้งนี้ ขอบพระคุณอาจารย์ในสาขาวิชาวิจัยและประเมินผลการศึกษาทุกท่านที่ช่วยประสิทธิ์ประสาทวิชาความรู้ที่เป็นพื้นฐานให้งานวิจัยในครั้งนี้ได้สำเร็จลุล่วงด้วยดี ตลอดจนเพื่อนสาขาวิชาวิจัยและประเมินผลการศึกษาทุกคน ที่ให้ความช่วยเหลือและเป็นกำลังใจด้วยดีเสมอมา

 คุณค่าและประโยชน์อันพึงมีจากวิทยานิพนธ์เล่มนี้ ผู้วิจัยขอมอบเป็นกตัญญูกตเวทิตาแด่ บิดา มารดา และผู้มีพระคุณทุกท่าน ที่ได้ประสิทธิ์ประสาทความรู้และอบรมสั่งสอนที่เป็นส่วนสำคัญในการวางรากฐานชีวิตและการศึกษาแก่ผู้วิจัยตลอดมา

 ประกาย เครือเนตร